E.T. the Extra-Terrestrial (άλμπουμ)

To ***E.T. the Extra-Terrestrial*** είναι audiobook και soundtrack album του Μάικλ Τζάκσον για την ταινία *[[Ε.Τ. ο Εξωγήινος]]* (E.T. the Extra-Terrestrial) του Στήβεν Σπίλμπεργκ. Παραγωγός του άλμπουμ ήταν ο Κουίνσι Τζόουνς και κυκλοφόρησε από τη MCA Records, ενώ η παραγωγή του άλμπουμ έφερε τον Τζάκσον κοντά σε συνθέτες όπως Ροντ Τέμπερτον, Φρέντι ΝτεΜάνν και Μπρους Σβήντεν.

Το άλμπουμ κυκλοφόρησε τον Νοέμβριο του 1982, τον ίδιο μήνα με το *[[Thriller (άλμπουμ)|Thriller]]*. Η δισκογραφική εταιρεία του Τζάκσον (Epic Records), πίεσε σε δικαστήριο την απόσυρση του άλμπουμ. Κατά τη διάρκεια της περιορισμένης κυκλοφορίας του, το *E.T. the Extra-Terrestrial* έφθασε στην 82η θέση του UK Albums Chart. Έδωσε στον Τζάκσον ένα Γκράμι για το Best Recording for Children.

## Περιεχόμενο

Το *E.T. the Extra-Terrestrial* συμπεριλαμβάνει ένα storybook, επιτρέποντας στους ακροατές να διαβάζουν με τον Τζάκσον καθώς αυτός διηγείται την ιστορία του E.T. και τον χρόνο του στον πλανήτη Γη. Το βιβλίο συμπεριλαμβάνει εικόνα του E.T. να βάζει τα χέρια του στους ώμους του Τζάκσον, με ένα από τα δάχτυλα του να διαφωτίζεται. Αυτή η εικόνα περιλαμβάνει μια μεγάλη έγχρωμη αφίσα. Μαζί με το είκοσι σελίδων storybook υπάρχουν φωτογραφίες από την ταινία και οι στίχοι του *Someone in the Dark*. Η ηχογράφηση του άλμπουμ περιλαμβάνει ηχητικά εφέ από την ταινία, όπως η φωνή του E.T. στο background.

## Προϊστορία

thumb|left|Ο Στήβεν Σπίλμπεργκ διηύθυνε την ταινία ''E.T. the Extra-Terrestrial''

Πριν την ηχογράφηση του *E.T. the Extra-Terrestrial*, ο Τζάκσον είχε κυκλοφορήσει 4 solo στούντιο άλμπουμς με τη Motown Records (*[[Got to Be There]]*, *[[Ben (άλμπουμ)|Ben]]*, *[[Music & Me]]* και *[[Forever, Michael]]*), καθώς και αρκετά με τα αδέρφια του από το Τζάκσον 5. Μετά την αρχή της συνεργασίας του με την Epic Records, ο Τζάκσον κυκλοφόρησε το *[[Off the Wall (άλμπουμ)|Off the Wall]]* (1979). Το άλμπουμ ήταν κριτική επιτυχία και έλαβε θετικές γνώμες. Ήταν επίσης εμπορικής επιτυχία, καθώς πώλησε 20 εκατομμύρια αντίτυπα παγκοσμίως.

Τον Ιούνιο του 1982 κυκλοφόρησε η ταινία του Στήβεν Σπίλμπεργκ, *[[Ε.Τ. ο Εξωγήινος]]* (E.T. the Extra-Terrestrial). Σε αυτή συμμετείχαν ηθοποιοί όπως Χένρι Τόμας, Ντί Γουάλλανς, Ρόμπερτ ΜακΝάφτον, Ντρου Μπάριμορ και Πέτερ Κογιότ. Η ταινία μιλά για την ιστορία του Έλλιοτ, ενός αγοριού που γίνεται φίλος με ένα εξωγήινο ονόματι E.T., ο οποίος κατοικεί στη Γη. Μετά την κυκλοφορία του, η ταινία έγινε blockbuster και ξεπέρασε το *[[Ο Πόλεμος των Άστρων: Επεισόδιο 4 - Μια Νέα Ελπίδα|Star Wars]]* για να γίνει η πιο επιτυχημένη οικονομικά ταινία σε αυτό το σημείο. Οι κριτικοί αναγνώρισαν τη διαχρονική ιστορία της φιλίας, και θεωρήθηκε ως η καλύτερη ταινία επιστημονικής φαντασίας στην ιστορία, όπως ανάφερε το Rotten Tomatoes.

Σύμφωνα με τη βιογραφία *Michael Jackson – The Magic and the Madness*, η οποία γράφτηκε από το δημοσιογράφο Τζ. Ράντι Ταραμπορρέλλι, ο τραγουδιστής της ποπ έδειξε μια σύνδεση στην ιστορία του E.T. Μετά από επίσημες φωτογραφίσεις, στις οποίες ένα ανιματρονικό ρομπότ του εξωγήινου χαρακτήρα αγκάλιασε τον Τζάκσον, ο τραγουδιστής δήλωσε, «Ήταν τόσο αληθινός και του μιλούσα. Τον φίλησα πριν φύγω. Την επόμενη μέρα, μου έλειπε». Ο Τζάκσον θα αποκαλύψει αργότερα σε μια συνέντευξη με το περιοδικό *[[Ebony (περιοδικό)|Ebony]]* ότι η ιστορία της ταινίας ήταν παρόμοια με μια δική του.


Είναι σε ένα παράξενο μέρος και θέλει να τον δεχθούν - είναι μια κατάσταση που βρήκα τον εαυτό μου όταν ταξίδευα σε διάφορες χώρες του κόσμου. Είναι πιο άνετος με τα παιδιά, και εγώ έχω πολύ μεγάλη αγάπη για παιδιά. Δίνει αγάπη και ζητά ανταπόδοση, όπως κάνω εγώ. Και έχει εξαιρετική δύναμη που του επιτρέπει να πετά και να κάνει ότι θέλει για να αποφύγει πράγματα στη Γη, κάτι που κάνω και εγώ. Αυτός και εγώ είμαστε όμοιοι σε αρκετά πράγματα


## Παραγωγή

Ο Τζάκσον άρχισε να δουλεύει στο audiobook για το *E.T. the Extra-Terrestrial* τον Ιούνιο του 1981, με τον Κουίνσι Τζόουνς ως παραγωγό του. Κατά τη διάρκεια της ηχογράφησης της αφήγησης, ο Τζάκσον άρχισε να κλαίει όταν ο E.T. πέθανε. Ο Τζόουνς και ο Σπίλμπεργκ αποφάσισαν να μην ηχογραφήσουν πάλι αυτό το κομμάτι, γιατί δεν θα μείωνε τα αισθήματα του τραγουδιστή, για αυτό το άφησαν όπως ήταν. Η Λίσα Κάμπελ, βιογράφος του Τζάκσον, έγραψε ότι ο Τζόουνς το ήξερε αυτό από την ηχογράφηση του *[[She's Out of My Life]]* από το *Off the Wall*.

Εκτός από τον παραγωγό και συγγραφέα της αφήγησης, Κουίνσι Τζόουνς, αρκετοί από τους συνεισφέροντες στο *E.T. the Extra-Terrestrial* δούλεψαν με τον Τζάκσον στα solo projects του στο παρελθόν. Ο Ροντ Τέμπερτον έγραψε τη μουσική για το *Someone in the Dark*, και έγραψε αρκετά κομμάτια για το *Off the Wall* και το *Thriller*. Οι προηγούμενοι μάνατζερ του Τζάκσον και των Τζάκσον 5, Φρέντι ΝτεΜάν και Ρον Βέισνερ εργάστηκαν ως συντονιστές της παραγωγής του άλμπουμ. Ο Μπρους Σβήντεν ήταν μηχανικός στο *E.T. the Extra-Terrestrial*, όπως ήταν στο *Off the Wall* και στο *Thriller* και όπως θα είναι στο *[[Bad (άλμπουμ)|Bad]]* (1987) και στο *[[Dangerous (άλμπουμ)|Dangerous]]* (1991). Ο Ντικ Ζίμμερμαν φωτογράφισε τον Τζάκσον για το εξώφυλλο του *Thriller*, πριν εκ νέου φωτογραφίσει τον Τζάκσον για τη αφίσα του *E.T. the Extra-Terrestrial*.

## Κυκλοφορία και νομικά θέματα

Η Epic Records επέτρεψε στον Τζάκσον να ηχογραφήσει άλμπουμ με την MCA Records με 2 όρους:

# Το *E.T. the Extra-Terrestrial* δεν θα κυκλοφορούσε πριν τα Χριστούγεννα του 1982 (για να διαγωνισθεί με το *Thriller*)
# Το κομμάτι *Someone In the Dark* δεν έπρεπε να κυκλοφορήσει ως single.

Και οι δύο όροι δεν τηρήθηκαν από την MCA Records - το άλμπουμ κυκλοφόρησε τον Νοέμβριο του 1982 και έδωσε promo αντίγραφα του *Someone In the Dark* σε ραδιοφωνικούς σταθμούς. Η MCA Records έλαβε πίεση να αποσύρει το άλμπουμ και να απαγορεύσει την κυκλοφορία του *Someone In the Dark* ως single μετά από δικαστική δράση που άρχισε η Epic κατά της MCA Records με αγωγή 2 εκατομμυρίων δολαρίων. Τα αντίγραφα του κομματιού του Τζάκσον έγιναν ένα από τα σπανιότερα και περιζήτητα promo singles ως αποτέλεσμα της δίκης, αρκετά από αυτά πωλήθηκαν για 1000 δολάρια. Το τραγούδι κυκλοφόρησε αργότερα ως επιπλέον κομμάτι στην ειδική έκδοση του Thriller, το 2001.

## Υποδοχή

Το *E.T. the Extra-Terrestrial* ήταν εμπορική επιτυχία - έφθασε στην 82η θέση στο UK Albums Chart, ψηλή θέση για ένα storybook album. Το audiobook έδωσε στον Τζάκσον ένα Γκράμι το 1984 στην κατηγορία Best Recording for Children. Μετά τη λήψη αυτού του βραβείου, και λαμβάνοντας 8 βραβεία Γκράμι σε 12 κατηγορίες, ο τραγουδιστής δήλωσε ότι από όλα τα βραβεία που έλαβε, «είναι περισσότερο περήφανος γι' αυτό».

Το *E.T. the Extra-Terrestrial* έλαβε θετικές γνώμες από τους κριτικούς. Το περιοδικό *Ebony* το περιέγραψε ως «παράξενο άλμπουμ». Ο Μάρκ Μπέγκο του *[[Toledo Blade]]* δήλωσε ότι το *Someone in the Dark* ήταν μια «από τις πιο όμορφες μπαλάντες που εκτέλεσε ο Τζάκσον». Επιπλέον δήλωσε ότι ο συνδυασμός της παραγωγής του Τζόουνς, των διαλόγων από την ταινία, των αισθημάτων του Τζάκσον καθώς διάβαζε την αφήγηση και της ενορχήστρωσης του Τζων Ουίλλιαμς έκανε το *E.T. the Extra-Terrestrial* να λάβει όσα δάκρυα έλαβε η ταινία. Το *[[Lexington Herald-Leader]]* αναφέρει ότι ήταν ένα «απολαυστικό» *storybook album*. Το *Someone In The Dark* επίσης εμφανίστηκε στο box set *The Ultimate Collection* του Μάικλ Τζάκσον.

## Κατάλογος κομματιών

## Τσαρτ

## Προσωπικό

* Φωνητικά: Μάικλ Τζάκσον
* Παραγωγός: Κουίνσι Τζόους (για τη Quincy Jones Productions)
* Αρχική μουσική για το *E.T.*: Τζων Ουίλλιαμς
* Διήγηση: Ουίλλιαμ Κοτζβίνκλ, Στήβεν Σπίλμπεργκ, Κουίνσι Τζόουνς και Πέγκι Λίπτον Τζόουνς
* Στίχοι του *Someone in the Dark*: Άλαν Μπέργκμαν, Μαρλίν Μπέργκμαν
* Μουσική του *Someone in the Dark*: Ροντ Τέμπερτον
* Διευθέτηση: Τζέρεμι Λούμποκ Arranged
* Σχεδιασμός του άλμπουμ: Κάθι Λιν Κάρεϊ
* Εκτελεστικοί παραγωγοί: Στήβεν Σπίλμπεργκ και Κάθλιν Κέννεντι
* Βοηθοί των εκτελεστικών παραγωγών: Κατ Μπάρκερ
* Συντονιστές παραγωγής: Φρέντι ΝτεΜάν και Ρον Βέισνερ
* Επεξεργαστής: Μπρους Κάννον
* Βοηθοί παραγωγής: Παμ Κροκέττι, Μαντελίν Ράνντολφ, Κορίν Αλίσια και Μπόνι Σαχς

* Επιβλέπτης-επεξεργαστής ηχητικών εφέ: Τσαρλς Κάμπελ
* Επξεργαστές ηχητικών εφέ: Νταβίντ Α. Πέττιτζων, Λουίς Λ. Έντεμαν, Ρίτσαρντ Σ. Φράνκλιν και Σάμουελ Κράτσερ
* Μixers: Μπαζ Κνούντσον, Ρόμπερτ Γκλας και Ντον Νιτζιρολάμο
* Μηχανικός: Μπρους Σβήντεν
* Βοηθός μηχανικός: Ματ Φόργκερ
* Συντονιστής: Νάνσι Κάσινγκ-Τζόουνς
* Σχεδιαστής: Μάικλ Μπροκ
* Φωτογράφοι: Μπρους ΜακΜπρούμ και Τέρρι Χόστνερ
* Φωτογράφος του Μάικλ Τζάκσον και του Ε.Τ.: Ντικ Ζίμμερμαν
* Εξώφυλλο: Ντριου Στρούζαν
* Καλλιτεχνική διεύθυνση: Τζωρτζ Οσάκι

## Παραπομπές

;Παραπομπές


;Βιβλιογραφία
* 
* 
* George, Nelson (2004). *[[Michael Jackson: The Ultimate Collection]]* booklet. Sony BMG.
* 

Κατηγορία:Δισκογραφία του Μάικλ Τζάκσον
Κατηγορία:Άλμπουμ του 1982